Exqrch/javanese-Komodo-pixelgpt huggingface dataset:
Jamie miwiti karieré taun 2010, ya iku acara saka BBC ing radhio, acara musik jazz radio
Miwiti dadi panyiar radhio ing BBC, Jamie uga nyekel piranti musik kaya ta drum lan gitar
Bapak saka Jamie, John Cullum, nyambut gawè ing bagyan asuransi utawa finansial
Déné ibuné, Yvonne, nyambut gawé dadi sekrétaris ing kantor kang isiné wong-wong keturunan Anglo-Burmese, iku diprabawai karo pambagya amarga kulawarga saka Jamie Cullum pindhah ing Inggris nalika Burma mardéka
Simbah kakungé Jamie uga bala saka Inggris lan simbah putri asalé saka Pèrsi kang kalebu Yahudi
Nalika cilik, Jamie Cullum uga kaparingan pendhidikan kawiwitan ing sekolah Grittleton House School, ing laladan Grittleton, saka kutha Wiltshire
Banjur nerusaké ing sekolah Sheldon School, lan miwiti kuliah ing Universitas Oxford lan Universitas Reading kanggo miwiti kuliah Sastra Inggris lan Film
Jamie miwiti kwartal 1 nalika taun 1999, gawé album kapisan, ya iku "Heard it All Before", mung diwénéhi modhal rekaman £48 (Poundsterling = dhuwit Inggris)
Nanging, pangadolan saka album iki kaformat online, uga payu kanthi rega £600 ing situs pangadolan eBay .\ Sabanjuré Jamie lulus kuliah saka Universitas Reading
Dhèwèké uga miwiti gawé album "Pointless Nostalgic" kang dadi pangadolan album paling laris, iki éntuk inspirasi saka penyanyi jazz Michael Parkinson lan Melvyn Bragg
Sabanjuré tampil ing tivi ing acarané Michael Parkinson, Jamie uga diwénéhi konthrak nganti £1 yuta, kanggo gawé album kaping telu, "Twentysomething", kang diproduseri déning Universal Music Group lan Sony Music Entertainment
Album Twentysomething iku uga dadi hits ing Inggris, Jamie Cullum dadi musisi jazz no.1, lan uga album kang diparingi panghargyaan dadi album jazz laris ing nagara iku
Éwah dadi musisi jazz, Jamie uga miwiti dadi panyiar radhio BBC London, ing acara jazz.
Taman Nasional Chapada dos Veadeiros Taman Nasional Chapada dos Veadeiros dumunung wonten ing "Chapada dos Veadeiros", sawijining dataran tinggi kuna ingkang dipunprakirakaken yuswanipun sampun 1,8 miliar taun
Basisipun wonten ing praja Goias wonten ing Brasil, taman punika dipundhirikaken wonten ing tanggal 11 Januari 1961 déning Présidhèn Juscelino Kubitscheck lan kadhaptar minangka Situs Warisan Donya déning UNESCO wonten ing taun 2001
Taman punika mapan ing aréa ingkang wiyaripun 655 kilomèter persegi lan dipunkelola déning IBAMA
Suhu taunan rata-rata sakitar 24-26 derajat Celcius, antawis ingkang minimal ing angka 4-8 derajat Celcius lan dumugi maksimum wonten ing angka 40-42 derajat Celcius
Kanthi inggil tlatah antawis 600 lan 1650 mèter, taman punika minangka dataran paling inggil wonten ing Brasil Tengah
Titik paling inggil saking taman lan praja Goiás inggih punika Serra da Santana, wonten ing inggil 1691 mèter ing nginggil lumah laut
Formasi wewatuanipun minangka salah satunggal ingkang paling sepuh ing planit punika
Ing mrika wonten kuarsa kanthi singkapan kristal
Wewatuan punika dipunèkspor lan reginipun awis sanget wonten ing Jepang lan Inggris, ing pundi wonten ing sapèrangan dékade wewatuan mau dipun-ginakaken kanggé indhustri
Sakmenika, para terapis lan pecinta alam pados ènergi lan kekiyatan kanggé marikaken, inggih punika saking kristal lan saking papan - papan kados Alto Paraiso
Wewatuan kristal dumunung wonten ing lemah gembur Cerrado utawi padang rumput ingkang kabikak
Tuwuhing alas ugi taksih kapanggih wonten ing tlatah mau ing pundi langkung saking 25 jinis anggrek saged kapanggihaken wonten ing mrika, kejawi spésies Brasil sanès kados Pau d'Arco Roxo, Copaíba, Aroeira, Tamanqueira, Jerivá, Buritis lan Babaçu
Kali utama wonten ing taman punika inggih Rio Preto, anak kali saking Kali Tocantins
Sadawaning jaluripun, wonten kathah sanget air terjun kados Air Terjun Rio Preto (120 mèter, 80 mèter ing dhasar) lan Air Terjun Cariocas
Ngarainipun ugi éndah, kanthi dinding dumugi 40 mèter inggil lan lembah dumugi 300 mèter
Fauna wonten ing tlatah punika kalebet spésies ingkang sampun kaancem cures kados ta rusa pampas (wonten ing papan punika dipunkenal minangka "veado campeiro"), rusa rawa ("cervo do pantanal"), serigala maned ("lobo guara"), jaguar, lan sanès - sanèsipun kados rhea ("ema"), seriema, tapeti, armadillo raksasa ("tatu canastra"), trenggiling ("tamanduá"), capybara ("capivara"), tapir ("anta"), tukan kanthi cucuk ijem ("tucano de bico verde"), hering cemeng ("urubu"), lan
bico verde"), hering cemeng ("urubu"), lan hering raja ("urubu rei").
Gunung Jiri Gunung Jiri inggih punika gunung paling inggil angka kalih wonten ing wewengkon Koréa Kidul ingkang dumunung wonten ing pungkasaning Rerangkèn Pegunungan Sobaek
Rerangkèn Sobaek minangka pungkasan saking Rerangkèn Baekdudaegan, barisan ingkang sami jèjèr ing sadawaning Ujung Koréa
Nama Jirisan saged dipunterjemahaken wonten ing warna-warna teges, ingkang limrahipun gadhah nuansa mistis
Jiri saged dipuntegesaken "Gunung Tiyang ingkang Anèh lan Bijak"
Saged ugi dipunterjemahaken minangka "Kawicaksanan lan Kaèndahan", tembung ingkang asalipun saking kitab sutra agama Buda
Wonten ing jaman rumiyin Jiri dipunkenal minangka papan dunungipun para pertapa, ingkang pitados bilih gunung mau saged damel para pertapa dados langkung wicaksana
Rakyat Koréa nyebutaken bilih Gunung Jiri punika sami kaliyan Gunung Geumgang lan Gunung Halla minangka gunung mistik
Katetepaken minangka satunggaling taman nasional wonten ing taun 1967, Gunung Jiri mbentang wonten ing wewengkon 4 kabupatèn lan 1 kutha wonten ing 3 provinsi
Ngambah kabupatèn Hadong, Hamyang, Sancheong (Gyeongsang Selatan), Kabupatèn Gurye (Jeolla Selatan) lan kutha Namwon (Jeolla Utara)
Provinsi Gyeongsang Selatan gadhah proporsi wewengkon taman nasional ingkang paling wiyar
Kanthi wiyaring wewengkon taman, 471,758 km², kawasan punika minangka taman nasional ingkang paling wiyar wonten ing Koréa Kidul
Garis lingkar Gunung Jiri dawanipun dumugi jarak 320 km, ing pundi salebetipun medal 3 puncak paling inggil, inggih punika Cheonwangbong (1.915 m), Banyabong (1.732 m), lan Nogodan (1.507 m)
Taman Nasional Gunung Jiri nglindungi keanekaragaman hayati ingkang inggil
Jinis flora lan fauna ingkang gesang wonten ing kawasan punika dumugi 4.989 jinis
Flora Gunung Jiri bervariasi saking vegetasi iklim anget, sedheng dumugi dingin
Wonten ing situs-situs kuil Buda tuwuh wit-witan ingkang katetepaken minangka harta nasional kados wit ceri higan lan wit cemara 1000 taun
Kéwan-Kéwan ingkang gesang wonten ing papan punika antawisipun terwelu, roe siberia (Capreolus pygargus), elk lan kucing alasan
Harimau Koréa ingkang pungkasan katingal wonten ing papan taman nasional punika sadèrèng pungkasanipun cures
Wonten ing wewengkon Gunung Jiri wonten 7 cacah kuil Buda ingkang wigati, ingkang paling ageng inggih punika Hwaeomsa
Wonten ing wewengkon punika wonten ing kampung Cheonghak-dong ingkang taksih njagi cara gesang ingkang tradhisional.
Gunung Seorak Gunung Seorak inggih punika puncak paling inggil saking Rerangkèning Pegunungan Taebaek (태백산맥), dumunung wonten ing provinsi Gangwon, sisih wétan Koréa Kidul
Gunung Seorak dipunsebut ugi Seolsan utawi Seolbongsan
Dipunsukani nama Seorak (雪嶽; "Gunung Salju") amargi salju ingkang mandhap wonten ing mriki tahan dangu utawi gunung-gunungipun awerni pethak kados déné salju
Gunung Seorak minangka gunung paling inggil angka 3 wonten ing Koréa Kidul sasampuning Gunung Halla ing Pulo Jeju lan Gunung Jiri ing Gyeongsang Selatan
Saking 30 buah puncakipun, ingkang paling inggil inggih punik "Daecheongbong" (대청봉) (1.708 m)
Pérangan utama kawasan punika kasusun saking granit lan gneiss ingkang wujud pagunungan kanthi watu-watu
Taman Nasional Gunung Seorak
Gunung Seorak dipuntetepaken minangka cagar alam nalika tanggal 5 November 1965 lan minangka taman nasional ingkang kaping 5 Koréa wonten ing taun 1970
Wiyar Taman Nasional Gunung Seorak inggih punika 398,539 km², kabentang ing sapérangan tlatah kabupatèn lan kutha kados Kabupatèn Inje, Goseong, Yangyang lan Kutha Sokcho
Seorak Lebet ("Naeseorak") dumunung wonten ing Inje, déné kawasan Seorak Njawi ("Oeseorak") dumunung wonten ing tlatah Sokcho, Yangyang, lan Goseong
Wonten ing taun 1982, Gunung Seorak dipuntetapaken minangka "Distrik Pelestarian Biosfer" (Biosphere Preservation District) déning UNESCO
IUCN (International Union for Conservation of Nature) ngakoni kawasan punika wigati minangka papan perlindungan kanggé keanekaragaman hayati
Wonten langkung saking 2.000 spésies fauna ingkang urip wonten ing kawasan punika, kalebet kéwan langka kados goral, musk deer (Moschus moschiferus) lan beruang ireng asia (Selenarctos thibetanus)
Spesies flora ingkang urip wonten ing kawasan punika dumugi 1.400 jinis, minangka tipe vegetasi alpen nanging wonten ing daerah ingkang langkung andhap dipundominasi déning "hutan rontok berdaun lebar" kados oak (Quercus mongolica), cemara merah (Pinus densiflora) lan Acer pseudo-sieboldianum
"Ulsanbawi" (울산바위; 'WBatu Ulsan") inggih punika sawijining watu ingkang saged dipundugi kanthi nyusuri jalur 800 anak tangga
Ing tengah margi wonten Kuil Buda lan "Watu Heundeul" ("Heundeulbawi", 흔들바위) ingkang dumunung wonten ing nginggil watu ingkang langkung ageng
Watu punika inggilipun 5 mèter lan jaréné namung saged dipunpindhahaken kanthi sakedhik nguras tenaga, nanging boten wonten satunggal tiyang ingkang nathanyaé saged nindakaken
Miturut legenda, Ulsanbawi asalipun saking kutha Ulsan ing tenggara Koréa
Nalika Gunung Geumgang (금강산) dipunciptakaken, Ulsanbawi mlapah dhateng lèr kanggé makili Ulsan
Nanging Ulsanbawi telat lan boten wonten malih papan ingkang sisa
Ulsanbawi dados wiirang lan wangsul malih dhateng kidul
Wonten ing sawijining dalu, piyambakipun saré ing tlatah Gunung Seorak
Ulsanbawi ingkang rumaos Gunung Seorak éndah sanget milih dumunung wonten ing mrika.
Taman Nasional Segara Hallyeo Haesang Taman Nasional Sagara Hallyeo Haesang (Hallyeohaesang Maritime National Park) inggih punika taman nasional ingkang ngambah kawasan Pulo Geoje, Pulo Hansan lan kepuloan wonten ing sakitaripun, ing provinsi Gyeongsang Selatan
Dipunjuluki minangka salah satunggal saking 8 papan kanthi sesawangan paling éndah wonten ing Koréa, Hallyeo Haesang sampun dados objèk wisata populer
Hallyeo Haesang dipuntetepaken minangka taman nasional wonten ing taun 1968 lan dados taman nasional sagara ingkang angka sekawan wonten ing Koréa Kidul
Ekosistemipun kasusun saking ewunan pulo lan perairan ingkang anteng, mbentang sadawaning 120km saking Geoje ing Gyeongsang Selatan dumugi Yeosu wonten ing Jeolla Selatan
Wiyaripun wewengkon 545,63km² kanthi 72% kasusun saking toya
69 pul ingkang boten wonten penghuninipun lan 30 ingkang sampun dipunhuni
Watu-watu sedimen Hallyeo Haesang ingkang asalipun saking pèriode Mesozoikum mbentuk rerangkèning gunung ingkang mbentang saking lèr dhateng kidul
Ing salebeting kacipta kathah tanjung, pulo alit lan ujung
Wonten ing Taman Nasional Hallyeo Haesang wonten 1.142 spésies taneman kanthi mayoritas kasusun saking cemara abrit, cemara cemeng, kamelia, oak serrata, oak cork lan spésies ingkang langka kados Sedirea japonica ("nadopungnan"), Cymbidium nipponicum ("daehongnan") sarta winter hazel Koréa
Spesies fauna kasusun saking 25 jinis mamalia, 115 jinis manuk, 16 jinis reptil, 1.566 jinis gegremet, lan 24 jinis "ikan air tawar"
Spesies mamalia umum antawisipun berang-berang, luak lan kucing alasan talingan alit
Pulo-pulo wonten gugusan Taman Nasional Hallyeo Haesang:
Taman Nasional Alejandro de Humboldt Parque Nacional Alejandro de Humboldt inggih punika sawijining taman nasional wonten ing provinsi Holguín lan Guantánamo, Kuba
Taman punika dipunsukani nama sasampuning ilmuwan Jerman, Alexander von Humboldt ingkang ngunjungi pulo mau rikala taun 1800 lan 1801
Taman punika kaserta minangka Situs Warisan Donya UNESCO wonten ing taun 2001 kanggé ukuran, kisaran kainggilan, litologi komplèks, keragaman wujud lahan, sarta kasugihan flora lan faunaendemikipun
Kali-kali ingkang ngalir saking pucuk taman inggih punika sapérangan ingkang paling ageng wonten ing insuler Karibia
Taman punika dipunngendikakaken minangka papan ingkang paling lembab ing Kuba saèngga situs punika gadhah keanékaragaman hayati ingkang inggil
Taman punika gadhah wiyar wewengkon l kanthi wiyar lahan lan wewengkon laut
Inggilipun sakitar wonten ing saking lumah laut ing Puncak "El Toldo"
Sajumlah 16 saking 28 spésies taneman endemik Kuba dipunlindungi wonten ing taman punika kalebet fauna kados "Dracaena cubensis" lan "Podocarpus ekman"
Fauna ingkang wonten ing taman punika nyakup manèka spésies manuk beo, kadal, manuk kolibri, Solenodon Kuba langka (endemik), hutia lan siput
Taman Nasional Alexander von Humboldt kanthi historis minangka kawasan ingkang sakedhik dipun-ginakaken déning manungsa, kanthi namung satunggal satu situs arkéologi saking periode pra-Columbus ingkang dipunmangertosi, punika dumunung wonten ing zona pasisir Aguas Verdes
Sadanguning abad kaping 18 lan 19 sapérangan papan periferal dipun-ginakaken minangka papan perlindungan utawi kamp déning bangsa Maroon
Taman punika wiwit dipuntata wonten ing taun 1960 lumantar deklarasi Jaguani lan cagar alam Cupeyal del Norte
Bab punika kalajengaken dhateng taun 1980-an lumantar usulan Ojito del Agua Refuge, kagayut kaliyan penampakan pungkasan saking "Carpintero real", sajinis pelatuk, sisa-sisa pungkasan saking spésies punika ingkang sampun cures wonten ing habitat sanèsipun ing Amérikah Sarékat lan Meksiko
Wonten ing taun 1996, laladan-laladan ingkang dipunlindungi manunggal kanggé mbentuk sawijining Taman Nasional ingkang dipunparingi nama sasampuning Alexander von Humboldt
Dados salah satunggaling cagar biosfer ingang paling wigati wonten ing basin Karibia, Taman Nasional punika sesarengan kaliyan Cuchillas del Toa dipunnyatakaken minangka Situs Warisan Alam Donya UNESCO wonten ing taun 2001.
Sonya Pandarmawan Sonya Pandarmawan utawa byasa diceluk Panda/sonya iki salah siji anggota JKT48 tahap kaping pisan lan kelebu uga Tim J
Panda asalé saka Jakarta
sonya utawa diceluk panda iki salah siji anggota Tim J JKT48
Sonya iku anggota JKT48 sing dhuwèni kaprigelan ing dunya iklan, lan rèality show panganan
Iklan sing tau dibintangi panda ya iku Pond's
Ing JKT48, panda cedhak karo Jèjè sing uga anggota JKT48 tim J
Panda tau dadi pemeran ing serial TV Kulawarga Minus lan Status Update.
Joseph Strutt (filantropi) Joseph Strutt (1765-1844) punika satunggaling tokoh filantropis saking Inggris
Joseph punika laré paling enem saking Jedediah Strutt saking Derby ingkang gadhah kalih putra sanèsipun inggih punika William lan George
Kulawarga Strutt gadhah kasil saking sutra, kapas lan pamintalan belacu ing Morledge, Derby
Joseph dipunbaptis wonten Kapel Unitarian ing Friar Gate, Derby tanggal 19 September 1765 lajeng sinau wonten ing Sekolah Derby
Nalika taun 1793 Joseph Strutt krama kaliyan Isabella Archibold Douglas ing Gréja St
Isabella kemudian lajeng séda ing taun 1801 nilaraken Joseph mawi satunggal putra lan kalih putri, Caroline lan Isabella
Caroline krama kaliyan Edward Hurt lan séda ing taun 1835
Déné Isabella krama kaliyan John Howard Galton saking Hadzor House lan dados ibu saking Sir Douglas Strutt Galton
Strutt nyambut damel wonten ing Derby Corporation saking umur 28 taun, Nyambut damel ing manéka babagan kalebet Hakim Kepala lan kalih periode papréntahan dados Walikota Derby
Joseph Strutt nglampahi masa kalungguhan kaping kalih minangka walikota kapisan masa reformasi Derby ingkang njabat saking November 1835 dumugi November 1836
Joseph Strutt punika satunggaling tokoh radikal perobahan reformasi sosial lan sapérangan ageng gesanganipun kanggé nglayani kutha
Joseph Strutt gadhah keyakinan bilih supados pikantuk raos kurmat saking kelompok pekerja lan ngéwahi saking tumindak ingkang ala kedah pikantuk kesempatan ing sami saking rékréasi ingkang langkung "beradap" kados ta paméran seni, ruwang tinarbuka ingkang sarwa ijo kados ingkang dipunraosi déning masarakat ingkang langkung inggil
Joseph Strutt ugi damel Mechanics Institution (dipunbikak ing taun 1824)
Joseph Strutt dados Letnan Deputi ing milisi lokal nalika kadadosan Peperangan era Napoleon amargi Inggris pikantuk "ancaman" invasi saking Perancis
Joseph Strutt mbikak griya lan taman-tamanipun wonten ing Thorntree House ing St
Peter's Street, sapunika dados papan HSBC
Minangka gladri seni lan musiyum punika kénging dipunrawuhi déning sadaya kalangan masarakat Derby supados pikantuk kathah apresiasi masarakat babagan karya seni
Karya seni ingkang dipunpamèraken kalebet patung karyanipun William John Coffee, nedahaken patung-patung éra Klasik lan periode Renaisans kaliyan lukisan-lukisan saking seniman Renaisans
Kolèksi lukisanipun ugi paring "kesempatan" dhateng masarakat pekerja biyasa kanggé mirsani karya seni ingkang saé
Koleksi artefakipun ugi wonten Mumi Mesir ingkang dipunpitados sapunika wonten ing Musiyum Pusat Derby
Joseph Strutt punika dirèktur "Mechanics Institution" ingkang jumeneng ing taun 1824
Pameran Derby (1839) minangka paméran ingkang dipunwontenaken ing ruwang kuliah Institusi taun 1839 kalebet lukisan ingkang dipunpendhet saking kolèksi Joseph Strutt
Miturut prakiraan sapérangan dados koleksi wiwitan Musiyum-musiyum ing Derby
Joseph Strutt ugi nyumbang £1,000 dhateng "Athenaeum Society" kanggé mbiyantu pambangunan Gedung Athenaeum, satunggaling musiyum lan galèri seni ingkang nedahaken kolèksi seni lan paméran kanggé masarakat umum
Joseph Strutt ugi njurung keuangan "Derbyshire General Infirmary" (lajeng dados Derbyshire Royal Infirmary) ingkang dipunrancang lan dipunyasa kanggé kakangipun, William
Joseph Strutt punika awit saking sumbanganipun dhateng masarakat Derby kanggé Arboretum ingkang dipunrancang minangka papan ulah raga lan panglipur.
Ugi kecathet minangka taman umum kanggé masarakat umum kapisan wonten ing Inggris
Joseph Strutt nyathet pakaryan John Claudius Loudon ingkang damel "lay out" rancanganipun lan bibar rampung pikantuk bayaran £10,000.
Joseph Whittaker (botanis) Joseph Whittaker (1813–1894) inggih punika nimpuna botani Inggris ingkang sowan dhateng Australia taun 1839
Whittaker mbeta 300 taneman saking lelampahan kanggé Kebon Botani Kew lan 2.200 taneman Inggris ingkang dipungaringaken ing Musiyum lan Gladri Seni Derby
Tanggal wiyosipun Whittaker boten dipunmangertosi
Joseph Whittaker dipunbaptis ing Quarndon celak Derby tanggal 8 Fèbruari 1813
Bapakipun ingkang ugi gadhah nama Joseph punika buruh, krama kaliyan Sarah
Ugi naté dipuncariyosaken wiyos ing kutha Breadsall taun 1815 Ahli botani Australia
Nalika taun 1838 Whittaker nyebat pakaryanipun minangka "tukang keboun" nalika piyambakipun nglayar kaliyan majikan énggal Letnan Kolonel George Gawler ingkang lajeng dipuntunjuk dados Gubernur Australia Kidul ingkang kaping 2
Whittake kaliyan 7 karyawan sanèsipun saking Derbyshire, Gawler lan garwa ugi laré-larénipun dugi ing Pestonjee Bomanjee tanggal 12 Oktober 1838 ing Adelaide
Tiyang-tiyang mau lelampahan sekawan wulan ngliwati Tenerife lan Rio de Janeiro
Nalika Whittaker lan Gawler dugi lajeng rumaos bilih kawontenanipun sansaya boten saé, saéngga ing kebon boten dados tujuan ingkang utami
Joseph Whittaker dipunmangertosi saking tuwuhan ingkang piyambakipun kolèksi ing kiwa-tengené Adelaide, Australia Kidul taun 1839-1840
Nalika Joseph Whittaker nembé cuti, piyambakipun tindak dhateng kathah papan wonten ing Australia Kidul lajeng ngempalaken manéka jinis conto taneman
Kalebet Gunung Lofty Ranges, Gunung Jagged, Lèpèn Torrens, Lèpèn Murray lan Lèpèn Hindamarsh
Whittaker dados tiyang kapisan ingkang remen ngempalaken saking distrik pagunungan Peninsula Fleurieu, Teluk Encounter lan Gunung Barker
Whittaker mapan wonten ing Australia Kidul 19 wulan sadèrèngipun kondur mawi kapal "Katherine Stuart Forbes" ingkang kesah saking Pelabuhan Adelaide tanggal 11 April 1840
Ing lelampahan mau kapalipun mampir kaping sekawan wonten ing Pulo Kanguru, Mauritius, St Helena, lan Pulo Corvo ing Azores
Whittaker ngoleksi lan ngawetaken sapérangan conto taneman nalika kapalipun mampir ing pelabuhan-pelabuhan mau
Whittaker dumugi ing Inggris tanggal 23 September 1940 lan saking taun 1844 wiwit ngempalaken taneman malih
Piyambakipun ngolèksi ing kathah papan ing Derbyshire, nanging kadangkala lelampahan dhateng njawi tlatah kados Bulwell, Nottinghamshire, Rhyl, lan Denbigh ing Wales
Ing taun 1846 Joseph Whittaker mapan wonten ing Breadsall, Derbyshire lan dados guru ing Sekolah Breadsall Boys
Saking mriku Joseph Whittaker serat-seratan kaliyan Sir William J
Hooker Direktur Kebon Botani Kew kanthi ancas ijolan koleksinipun saking Australia kaliyan sapérangan buku ngèlmu botani Inggris
Whittaker gadhah kirang langkung 300 kolèksi taneman ingkang dipunparingaken Kebon Botani Kew
Koleksi Whittaker saking njawi Inggris sapunika wonten ing Kebon Botani Kew
Whittaker gadhah koleksi "drosera" ingkang dipunparingi nama kados namanipun piyambak "Drosera whittakeri"
Ing wulan Fèbruari 1847 Whittaker dados anggota Botanical Society of London lan piyambakipun nyumbangaken conto taneman minangka persembahan antawisipun taun 1849 dumugi 1853
Joseph Whittaker lajeng gabung marang Botanical Exchange Club lan pungkasan marang Botanical Locality Record Club.
Taun 1847 Joseph Whittaker sampun ngempalaken informasi ingkang sampun kathah saéngga nerbitaken “pratélan taneman langka ingkang kapanggih wonten ing lingkungan Breadsall, Derbyshire”
Kanthi isi gabungan jinis taneman langka lan nedahaken informasi ingkang jangkep babagan keanékaragaman hayati ing tlatah mau ing masa punika
Taun 1857 Joseph Whittaker dados guru saking 90 laré-laré ing Breadsall, Derbyshire satunggaling désa ing antawisipun pendudukipun kalebet naturalis Rev
Henry Harpur Crewe lan Francis Darwin
Sekolahipun dipunbéayani déning kulawarga Harpur-Crewe.
John Lombe John Lombe inggih punika pamintal sutra saking abad kaping 18 ing Derby, Inggris
John Lombe punika ingkang paling enèm saking kakang kuwalonipun, Thomas Lombe
Bibar sédaning kakangipun John Lombe dados penyadé sutra ing Norwich lan London
Ing wiwitan abad kaping 18, pusat produksi kaos kaki stoking pindhah dhateng tlatah Midlands saking London lan kabetahan sutra gelondongan langkung saking pasokan ingkang wonten
John Lombe sampun pikantuk pakaryan ing pabrik pamintalan sutra ingkang boten kasil dipunyasa ing Derby déning insinyur lan panemu kondhang George Sorocold kanggé Thomas Cotchett "sang pemintal" saking Derby
Pamintalan dipundamel ing Lèpèn Derwent kutha Derby
Punika saged dugi ingkang dados conto kapisan bilih para pekerja nyambut damel ing satunggal empyak (payon) mawi mesin ingkang dipunobahaken déning tenaga sanès manungsa
Tiyang Italia sampun ngginakaken pamintal mawi tenaga mesin saking wiwitan abad kaping 17 mawi dèskripsi ingkang dipunandharaken déning Vittorio Zonca
Leonardo Da Vinci gadhah skétsa kanggé modhèl ingkang sami, nanging langkung jangkep modelipun
John dipunkintun déning sedhèrèkipun kanggé neliti mesin pamintal Italia ingkang saged ngasilaken "organzine" (benang sutra ingkang kuwat asil saking pintalan)
Organzine wigati supados saged ngasilaken kain sutra ingkang saé
Lajeng John Lombe pikantuk pakaryan ing salah satunggaling toko Italia ingkang wonten mesin pamintal sutra rahasia
Kanthi ndelik-ndelik piyambakipun mlebet ing toko nalika wanci dalu lan nggambar mesin mau kanthi dipunpadhangi lilin
John Lombe lajeng mbeta rancangan mau dhateng Inggris ing taun 1716
John Lombe mlebetaken Sorocold kanggé yasa pabrik ingkang langkung agemg lan énggal ing lahan lawas wonten ing Derby
Pamintalan Lombe rampung dipunyasa ing taun 1722, nalika taun sédanipun John Lombe
Piyambakipun séda kanthi dadakan
Miturut legénda, Raja Sardinia bibar mireng kasilipun John Lombe mau lajeng ngirim pembunuh bayaran kanggé dhateng Inggris lan matèni John Lombe lan sedhèrèkipun
Miturut prakiraan piyambakipun dipunparingi racun déning satunggaling wanita (prakiraan saking Italia) ingkang medal sadèrèngipun John Lombe séda
Thomas Lombe pikantuk gelar kebangsawanan ing taun 1727
Nalika taun 1732 masa patèn telas lan panyuwunan kanggé dipunlajengaken boten kasil
Pérangan punika dados wiwitan kasiling produkis saking pabrik ingkang pikantuk tenaga terus-terusan ing donya
Setunggaling modhèl saking pamintalan kapas déning Richard Arkwright ing Cromford lan Pamintalan Lembah Derwent dados pratandha wiwiting sistem pabrik